62020TJ0182_INF
A Törvényszék 2021. július 14‑i ítélete – Griba kontra CPVO (Gala Perathoner)
(T‑182/20. sz. ügy)
„Növényfajták – A Gala Perathoner almafajtára vonatkozó közösségi növényfajta‑oltalmi bejelentés – Szakmai szempontok szerinti vizsgálat – A vizsgálatok helye – Egyenlő bánásmód – Védelemhez való jog – Indokolási kötelezettség”
1.
Mezőgazdaság – Egységes jogszabályok – A növényfajták oltalma – Az oltalom megadásának feltételei – A növényfajta megkülönböztethetősége – A Közösségi Növényfajta‑hivatal fellebbezési tanácsának határozata – Bírósági felülvizsgálat – Korlátok
(2100/94 tanácsi rendelet, 7. cikk, (1) bekezdés, és 73. cikk, (2) bekezdés)
(lásd: 19. pont)
2.
Mezőgazdaság – Egységes jogszabályok – A növényfajták oltalma – Szakmai szempontok szerinti vizsgálat – A Közösségi Növényfajta‑hivatal azon jogosultsága, hogy az illetékes nemzeti hivatalokra ruházza a szakmai szempontok szerinti vizsgálat feladatát – Közös vizsgálóhivatal kijelölése azon bejelentett növényfajták esetében, amelyek ugyanazon mutációs fajtacsoporthoz tartoznak – Megengedhetőség
(2100/94 tanácsi rendelet, 55. cikk)
(lásd: 43. és 44. pont)
3.
Európai uniós jog – Elvek – Védelemhez való jog – A meghallgatáshoz való jog – Terjedelem – Megsértés – Következmények
(Az Európai Unió Alapjogi Chartája, 41. cikk, (2) bekezdés, 47. és 48. cikk)
(lásd: 52–54. pont)
4.
Bírósági eljárás – Keresetlevél – Alaki követelmények – A felhozott jogalapok rövid ismertetése – Absztrakt hivatkozás – Elfogadhatatlanság
(A Bíróság alapokmánya, 21. cikk, első bekezdés, és 53. cikk, első bekezdés; a Törvényszék eljárási szabályzata, 76. cikk, d) pont)
(lásd: 59. pont)
5.
Mezőgazdaság – Egységes jogszabályok – A növényfajták oltalma – A Közösségi Növényfajta‑hivatalnak vagy a fellebbezési tanácsainak határozatai – Indokolási kötelezettség – Terjedelem
(EUMSZ 296. cikk; 2100/94 tanácsi rendelet, 75. cikk)
(lásd: 62. pont)
Tárgy
A CPVO fellebbezési tanácsának a Gala Perathoner almafajtára vonatkozó közösségi növényfajta‑oltalmi bejelentéssel kapcsolatban 2020. január 17‑én hozott határozata (A 004/2016. sz. ügy) ellen benyújtott kereset.
Rendelkező rész
1)
A Törvényszék a keresetet elutasítja.
2)
A Törvényszék a Griba Baumschulgenossenschaft landwirtschaftliche Gesellschaftot kötelezi a költségek viselésére.